III. Senonet. 
A. Bavnoddegrønsandets Lejringsforhold. 
De Kridttidsaflejringer, som skal omtales i det følgende, har jeg 
allerede tidligere givet Navnet Bavnoddegrønsand. De kan følges 
langs Kysten fra Bugten Øst for Horsemyreodde mod Nordvest omtrent 
til Korsodde, en Strækning paa ca. 2 km. Kun paa et enkelt Punkt 
har der været Lejlighed til at se deres Underlag, nemlig længst mod 
Sydøst, hvor Grønsandet hører op og Arnagerkalken begynder. I en 
foreløbig Meddelelse!) har jeg paapeget, at man her finder Bavnodde- 
grønsandet underlejret af Arnagerkalk uden nogen Antydning af Dis- 
kordans eller anden Forstyrrelse. Heraf mente jeg at kunne slutte, 
at Sedimentationen var foregaaet uden nogen synderlig Afbrydelse. 
Imidlertid er Forholdene vanskelige for en grundig Undersøgelse, idet 
selve Strandbredden er dækket af Strandgrus, deriblandt en Del meget 
store Sten, der er udskyllede af Diluviet, som øverst i Klinten dækker 
Grønsandet. Der kunde derfor kun foretages en mindre Gravning 
ude i Stranden under Vandets Overflade. Jeg har senere foretaget 
endnu et Par Gravninger og har derved faaet et noget andet Billede 
af Lejringsforholdene. Det har nemlig vist sig, at den Overflade af 
Arnagerkalken, hvorpaa Grønsandet hviler, er meget ujevn, saa at 
Grønsandet har udfyldt Smaafordybninger i Kalkens Overflade. Det 
er derfor muligt, at der har været en endog ret betydelig Afbrydelse 
i Sedimentationen. 
Om Bavnoddegrønsandets Lejringsforhold har jeg i øvrigt meget 
lidt at tilføje til min tidligere Beskrivelse * 2 ) og til den Redegørelse, 
som er givet af K. A. Grönwall 3 ). 
x ) J. P. J. Ravn: Om Kridtaflejringerne paa Bornholms Sydvestl^st. S. 9—10. — 
Medd. Dansk geol. Foren. Bd. 5; Nr. 2. København 1916. 
2 ) J. P. J. Bavn: Molluskerne i Danmarks Kridtaflejringer. III. Stratigrafiske Under¬ 
søgelser. — D. Kgl. Danske Vidensk. Selsk. Skrifter, 6. R., naturvid, og mathein. Afd. 
Bd. XI. Kbhvn. 1903. S. 384—85. 
3 ) K. A. Grönwall og V. Milthers: Kortbladet Bornholm. S. 131—43. — Danmarks 
geol. Undersøg. I. Række. Nr. 13. Kbhvn. 1916. 
